449.42 REGOLAMENTI DWAR MERAQ TAL-FROTT U PRODOTTI SIMILI L-AVVIŻ LEGALI 301 tal-2004, kif emendat bl-Avviżi Legali 41 tal-2011 u 339 tal-2013. L-AVVIŻ LEGALI 301 tal-2004, kif emendat bl-Avviżi Legali 41 tal-2011 u 339 tal-2013. 1.1. Titolu. It-titolu ta’ dawn ir-regolamenti hu r-Regolamenti dwar Meraq tal-Frott u Prodotti Simili. 1.2 Dawn ir-regolamenti jimplimentaw id-disposizzjonijiet tad-Direttiva tal-Kunsill 2001/112/KEE dwar meraq tal-frott u ċerti prodotti simili intiżi ghall-konsum mill-bniedem, kif emendata bid-Direttiva 2012/12/UE tal-Parlament Ewropew u tal-Kunsill tad-19 ta’ April 2012 li temenda d-Direttiva tal-Kunsill 2001/112/KE li tirrigwarda l-meraq tal-frott u ċerti prodotti simili maħsuba għall-konsum mill-bniedem. 2.1. Disposizzjonijiet transitorji. Emendat: A.L.339 tal-2013. Prodotti li jaqgħu taħt l-iskop ta’ dawn ir-regolamenti u li ma jikkonformawx ma’ dawn ir-regolamenti, iżda li jikkonformaw mad-disposizzjonijiet ta’ l-Ordni ta’ l-1998 dwar Meraq tal-Frott u Prodotti Simili (A.L.242 ta’ l-1998), jistgħu jitqegħdu fis-suq sat-12 ta’ Lulju, 2004. 2.2 Prodotti li jaqgħu taħt l-iskop ta’ dawn ir-regolamenti u li ma jikkonformawx ma’ dawn ir-regolamenti, iżda li jikkonformaw mad-disposizzjonijiet tal-Ordni ta’ l-1998 dwar Meraq tal-Frott u Prodotti Simili (A.L.242 ta’ l-1998), u li twaħħlet tikketta fuqhom qabel it-12 ta’ Lulju, 2004, jistgħu jibqgħu jinbiegħu sakemm jiġu eżawriti l-ħazniet. 2.3 Prodotti li jitqiegħdu fis-suq jew li fuqhom tkun ġiet imwaħħla t-tikketta qabel it-28 ta’ Ottubru 2013 f’konformità mad-Direttiva 2001/112/KE jistgħu jkomplu jitqiegħdu fis-suq sat-28 ta’ April 2015. 2.4 Id-dikjarazzjoni ‘mit-28 ta’ Ottubru 2015 l-ebda meraq tal-frott ma fih zokkor miżju d’tista’ tidher fuq it-tikketta fl-istess firxa ta’ viżjoni bħall-isem tal-prodottimsemmija fil-punti 1 sa 4 tat-Taqsima I tal-Ewwel Skeda sat-28 ta’ Ottubru 2016. 3.1. Applikabilità. Emendat: A.L.339 tal-2013. Dawn ir-regolamenti għandhom japplikaw għall-prodott imfissra fl-Ewwel Skeda. Il-prodottimsemmija fl-Ewwel Skeda huma soġġetti għad-dispożizzjonijiet tal-liġi tal-Unjoni Ewropea applikabbli għal prodotti tal-ikel, bħar-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistipula l-prinċipji ġenerali u r-rekwiżiti tal-leġislazzjoni dwar l-ikel, jistabbilixxi l-Awtorità Ewropea dwar is-Sigurtà fl-Ikel u li jistipula proċeduri fi kwistjonijiet tas-sigurtà tal-ikel, sakemm dawn ir-regolamenti ma jipprovdux mod ieħor. 4.1. T waħħil ta’ tikketti fuq prodotti. Emendat: A.L.41 tal-2011; A.L.339 tal-2013. L.S.449.46 Ir-Regolamenti dwar Twaħħil ta’ Tikketti, Preżentazzjoni u Riklamar ta’ Oġġetti ta’ l-Ikel għandhom japplikaw għall-prodott imfissra fl-Ewwel Skeda, taħt il-kondizzjonijiet li ġejjin: 4.1.1 (a) L-ismijiet tal-prodottimsemmija fl-Ewwel Skeda għandhom japplikaw biss għall-prodotti li hemm referenza għalihom hemmhekk u għandhom, mingħajr ħsara għall-paragrafu (b), jintużaw fil-kummerċ biex dawk il-prodotti jiġu deskritti bihom. (b) Bħala alternattiva għall-ismijiet tal-prodotti li hemm referenza għalihom fil-paragrafu (a), it-Tielet Skeda tipprovdi lista ta’ ismijiet partikolari. Dawn l-ismijiet jistgħu jintużaw fil-lingwa u skond il-kondizzjonijiet imsemmija fit-Tielet Skeda. 4.1.2 Jekk il-prodott ikun ġej minn xorta waħda biss ta’ frott, l-isem ta’ din ix-xorta għandu jintuża minflok il-kelma ‘frott’.4.1.3 Għall-prodotti manifatturati minn żewġ frottiet jew aktar, ħlief fejn jintuża l-meraq tal-lumi u/jew tal-lajm taħt il-kondizzjonijiet stabbiliti fil-punt 2 tal-Parti II tal-Ewwel Skeda, l-isem tal-prodott għandu jkun kompost b’lista tal-frott użat, f’ordni mill-akbar sal-anqas volum tal-meraq tal-frott jew tal-purejiet tal-frott inkluż, kif indikat fil-lista tal-ingredjenti. Madankollu, fil-każ ta’ prodotti manifatturati minn tliet frottiet jew aktar, l-indikazzjoni tal-frott użat tis ta’ tiġi sostitwita bil-kliem ‘ħafna frott’ jew kliem simili, jew mill-għadd ta’ frott użat.4.1.4 (Mħassar bl-Avviż Legali 339 tal-2013 Bħala alternattiva għall-ismijiet tal-prodotti li hemm referenza għalihom fil-paragrafu (a).4.1.5 Ir-restawr tal-prodott imfissraf fit-Taqsima I ta’ l-Ewwel Skeda għall-istat oriġinali tagħhom, permezz tas-sustanzi strettament neċessarji għal din l-operazzjoni, ma għandux jinvolvi xi obbligu li titniżżel fuq it-tikketta lista tal-ingredjenti wżati għal dan l-iskop. Iż-żieda ma’ meraq tal-frott ta’ polpa żejda jew ċelluli kif mfisser fit-Tieni Skeda għandha tkun indikata fuq it-tikketta. 4.1.6 Mingħajr preġudizzju għar-regolament 8) tar-Regolamenti dwar Twaħħil ta’ Tikketti, Preżentazzjoni u Riklamar ta’ Oġġetti ta’ l-Ikel, għal taħlitiet ta’ meraq tal-frott u meraq tal-frott magħmul minn konċentrat, u għal nektar tal-frott magħmul kollu kemm hu jew parzjalment minn prodott konċentrat wieħed jew aktar, it-tikketta għandu jkollha fuqha l-kliem ‘minn konċentrat (i)’ jew ‘parzjalment minn konċentrat(i)’, skond il-każ. Dik l-informazzjoni għandha tingħata viċin l-isem tal-prodott, tkun tispikka sew fuq l-isfond, u miktuba b’ittri li jidhru b’mod ċar. 4.1.7 Għal nektar tal-frott, it-tikketta għandha tindika l-kontenut minimu ta’ meraq tal-frott, purea tal-frott jew kull taħlita ta’ dawk l-ingredjenti, permezz tad-dikjarazzjoni ‘kontenut ta’ frott:...... % minimu’. Dik l-informazzjoni għandha tingħata fl-istess kampviżiv bħall-isem tal-prodott. 4.2 It-tikkettar tal-meraq tal-frott ikkonċentrat imsemmi fil-punt 2 tal-Parti I tal-Ewwel Skeda li mhuwiex maħsub li jitwassal għand il-konsumatur finali, għandu jkollu fuq u referenza li tindika l-preżenza u l-kwantità tal-meraq tal-lumi miżjud, tal-meraq tal-lajm miżjud jew tal-aġenti aċidifikanti miżjuda permessi mir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel. Din ir-referenza għandha tidher fuq wieħed minn dawn li ġejjin: - fuq il-pakkett, - fuq tikketta mwaħħla sewwa mal-pakkett, jew - fuq dokument li jakkumpanja l-prodott. 4.3. Dawn ir-regolamenti għandhom japplikaw għall-prodott imfissra fl-Ewwel Skeda għal prodottimqiegħda fis-suq fl-Unjoni Ewropea f’konformità mar-Regolament (KE) Nru 178/2002. 5.1. Trattamenti u sustanzi awtorizzati. L.S.449.16 Emendata: A.L.41 tal-2011. Sostitwita: A.L.339 tal-2013. Sostitwita: A.L.339 tal-2013. Mingħajr ħsara għar-Regolamenti dwar Addittivi fi Ħwejjeġ ta’ l-Ikel, dawk it-trattamenti u sustanzi biss li huma msemmija fit-taqsima II tal-Ewwel Skeda u l-materja prima li tikkonforma mat-Tieni Skeda jistgħu jintużaw sabiex jiġu manifatturatil-prodottimsemmija fit-taqsima I ta’ l-Ewwel Skeda. Barra minn dan, in-nektar tal-frott għandu jikkonforma mal-ħtiġiet tar-Raba’ Skeda.